open-index/open-wikipedia-markdown huggingface dataset:
วันภาษาไทยแห่งชาติ

**วันภาษาไทยแห่งชาติ** ตรงกับวันที่ 29 กรกฎาคม ของทุกปี เพื่อระลึกถึงเหตุการณ์ในวันอาทิตย์ที่ 29 กรกฎาคม พ.ศ. 2505 ซึ่งพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนินไปทรงอภิปรายเรื่อง "ปัญหาการใช้คำไทย" ร่วมกับผู้ทรงคุณวุฒิที่คณะอักษรศาสตร์ จุฬาลงกรณ์มหาวิทยาลัย

## ที่มาและความสำคัญ
29 กรกฎาคม พ.ศ. 2505 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เสด็จพระราชดำเนินไปทรงเป็นประธานและทรงอภิปรายเรื่อง "ปัญหาการใช้คำไทย" ร่วมกับผู้ทรงคุณวุฒิในการประชุมทางวิชาการของชุมนุมภาษาไทย คณะอักษรศาสตร์ จุฬาลงกรณ์มหาวิทยาลัย ทรงแสดงความห่วงใยในภาษาไทย ทำให้ผู้ร่วมประชุมครั้งนั้นประทับใจ  พระราชดำรัสตอนหนึ่งว่า
 

รัฐบาลได้ประกาศให้วันนี้เป็นวันสำคัญตั้งแต่ พ.ศ. 2542

## วัตถุประสงค์
คณะรัฐมนตรีได้มีมติเมื่อวันอังคารที่ 13 กรกฎาคม พ.ศ. 2542 เห็นชอบให้วันที่ 29 กรกฎาคม ของทุกปี เป็นวันภาษาไทยแห่งชาติ มีวัตถุประสงค์ ดังนี้ 

1. เพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ร.๙ ผู้ทรงเป็นนักปราชญ์ และนักภาษาไทย รวมทั้งเพื่อน้อมรำลึกในพระมหากรุณาธิคุณของพระองค์ที่ได้ทรงแสดงความห่วงใย และพระราชทานแนวคิดต่าง ๆ เกี่ยวกับการใช้ภาษาไทย

2. เพื่อร่วมเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในพระราชพิธีมหามงคลเฉลิมพระชนมพรรษา 6 รอบ 5 ธันวาคม พุทธศักราช 2542

3. เพื่อกระตุ้นและปลุกจิตสำนึกของคนไทยทั้งชาติให้ตระหนักถึงความสำคัญและคุณค่าของภาษาไทย ตลอดจนร่วมมือร่วมใจกันทำนุบำรุงส่งเสริม และอนุรักษ์ภาษาไทย ซึ่งเป็นเอกลักษณ์และเป็นสมบัติวัฒนธรรมอันล้ำค่าของชาติให้คงอยู่คู่ชาติไทยตลอดไป

4. เพื่อเพิ่มพูนประสิทธิภาพในการใช้ภาษาไทย ทั้งในวงวิชาการและวิชาชีพ รวมทั้งเพื่อยกมาตรฐานการเรียนการสอนภาษาไทยในสถานศึกษาทุกระดับให้สัมฤทธิผลยิ่งขึ้น

5. เพื่อเปิดโอกาสให้หน่วยงานต่าง ๆ ทั้งภาครัฐบาลและเอกชนทั่วประเทศมีส่วนร่วมในการจัดกิจกรรมที่หลากหลาย เพื่อเผยแพร่ความรู้ภาษาไทยในรูปแบบต่าง ๆ ไปสู่สาธารณชนทั้งในฐานะที่เป็นภาษาประจำชาติ และในฐานะที่เป็นภาษาเพื่อการสื่อสารของทุกคนในชาติ

## อ้างอิง

## แหล่งข้อมูลอื่น
* วันภาษาไทยแห่งชาติ  – จุฬาลงกรณ์มหาวิทยาลัย 

ภาษาไทย
ภาษาไทย
หมวดหมู่:ภาษาไทย
รัฐปะลิส

**ปะลิส** หรือ **เปอร์ลิซ** หรือเดิมสะกดว่า **ปลิศ** และ **เปอร์ลิศ** () มีชื่อเต็มคือ **เปอร์ลิซอินเดอรากายางัน** () เป็นรัฐที่เล็กที่สุดในมาเลเซีย อยู่ทางตอนเหนือสุดของมาเลเซียตะวันตกและติดชายแดนประเทศไทยบริเวณจังหวัดสตูลและจังหวัดสงขลา

ประชากรของรัฐมีจำนวน 198,335 คน ในปี 2543 ในจำนวนนี้เป็นชาวมลายูประมาณ 166,200 คนหรือร้อยละ 78, ชาวจีน 24,000 คนหรือร้อยละ 17, ชาวอินเดีย 3,700 คน และอื่น ๆ 5,400 คน) เมืองหลวงของรัฐปะลิสคือกางาร์ เมืองที่เป็นที่ประทับของเจ้าผู้ครองนครคืออาเรา นอกจากนี้เมืองการค้าสำคัญบริเวณชายไทย-มาเลเซียคือปาดังเบอซาร์ ส่วนเมืองท่าของรัฐซึ่งเป็นเมืองที่มีขนาดใหญ่เป็นอันดับสองของรัฐคือกัวลาเปอร์ลิซ

## ประวัติ
ปะลิสเดิมเป็นส่วนหนึ่งของเมืองไทรบุรี แม้ว่าบางครั้งจะอยู่ภายใต้การปกครองของสยามหรืออาเจะฮ์ก็ตาม หลังจากสยามปราบไทรบุรีได้ในปี พ.ศ. 2364 (ค.ศ. 1821) อังกฤษก็รู้สึกว่าผลประโยชน์ของตนในเมืองเประถูกคุกคาม 

ผลทำให้ในปี พ.ศ. 2369 (ค.ศ. 1826) เกิดข้อตกลงระหว่างสยามและสองรัฐมลายูในนามของเจ้าผู้ครองนคร ในสนธิสัญญาเบอร์นีได้เนรเทศสุลต่านอะฮ์มัด ตาจุดดิน ฮาลิม ชะฮ์ที่ 2 ออกจากตำแหน่งเจ้าผู้ครองนครไทรบุรี ไม่สามารถกลับเข้ามาปกครองได้อีกจนกระทั่งปี พ.ศ. 2385 (ค.ศ. 1842) โดยยอมรับอำนาจของสยามในที่สุด

แต่อย่างไรก็ตาม จากความไม่ไว้วางใจของสยามในตัวเจ้าผู้ครองนคร ทำให้สยามแยกไทรบุรีออกเป็นสี่ส่วนขึ้นตรงต่อกรุงเทพมหานคร ได้แก่ สตูล ปะลิส ไทรบุรี และกะปังปาสู 

ซัยยิด ฮุสเซน ญะมาลุลลัยล์ ผู้มีพื้นเพมาจากอำเภอจะนะ จังหวัดสงขลา ซึ่งเป็นหลานของสุลต่านไทรบุรี ได้กลายเป็นรายาองค์แรกของเมืองปะลิส ผู้สืบสกุลของรายาองค์นี้ยังคงปกครองปะลิส แต่เป็นในฐานะรายา แทนที่ฐานะสุลต่าน 

ต่อมา สนธิสัญญาอังกฤษ–สยาม พ.ศ. 2452 บังคับให้สยามต้องสละเมืองปะลิสให้กับอังกฤษ พร้อม ๆ กับเมืองไทรบุรี เมืองกลันตัน และเมืองตรังกานู โดยอังกฤษได้แต่งตั้งผู้แทนของอังกฤษขึ้นในเมืองอาเรา

## เศรษฐกิจ
เศรษฐกิจของรัฐส่วนใหญ่เป็นด้านเกษตรกรรม เช่น ข้าว น้ำตาล และการประมงเป็นสำคัญ ส่วนด้านอุตสาหรรมส่วนใหญ่เป็นอุตสาหกรรมขนาดกลางและขนาดเล็ก

## ศาสนา
ชาวรัฐปะลิสนับถือศาสนาตามลำดับดังต่อไปนี้ อิสลามร้อยละ 87.9, พุทธร้อยละ 10, ฮินดูร้อยละ 0.8, คริสต์ร้อยละ 0.6, ศาสนาพื้นบ้านของจีน ร้อยละ 0.2 และไม่มีศาสนาร้อยละ 0.2

## อ้างอิง

## แหล่งข้อมูลอื่น
*Official Perlis State Government web site 
*Web site of His Majesty, the Raja of Perlis 
*Articles on Perlis 
*Perlis caves and tin mines 
*Virtual Perlis Web information  

ปะลิส
หมวดหมู่:รัฐปะลิส
หมวดหมู่:ช่องแคบมะละกา
หมวดหมู่:ความสัมพันธ์ไทย–มาเลเซีย
หมวดหมู่:สนธิสัญญาอังกฤษ–สยาม พ.ศ. 2452
หมวดหมู่:ประเทศราชของอาณาจักรสยาม
Leptospira

**เล็บโตสไปร่า ** (*Leptospira*) เป็นเชื้อแบคทีเรียที่ก่อให้เกิดโรคเล็ปโตสไปโรซิสหรือโรคฉี่หนู เล็บโตสไปร่าเป็นแบคทีเรียกลุ่มสไปโรคีต มีลักษณะเป็นเส้นเกลียวยาว ปลายโค้งคล้ายตะขอ เคลื่อนไหวรวดเร็ว โดยการหมุนหรือโค้งงอ สามารถแบ่งเป็น 2 กลุ่มใหญ่ๆ คือ กลุ่มที่ก่อให้เกิดโรค เช่น สายพันธุ์ *[[Leptospira interrogans]]* ซึ่งเป็นปรสิตในมนุษย์และสัตว์ และ กลุ่มที่ไม่ก่อให้เกิดโรค เช่น *Leptospira biflexa*

พบได้ใน สุนัข หนู โค กระบือ สุกร แพะ แกะ สัตว์เลี้ยงในบ้าน เป็นต้น พบมากในหนู เช่น หนูนา หนูพุก

เชื้อนี้จะมีชีวิตอยู่ได้ในสิ่งแวดล้อมที่มีความชื้น ที่อุณหภูมิประมาณ 28 –32 องศาเซลเซียส สถานที่ต่างๆ เช่น ในดิน โคลน แอ่งน้ำ ที่มีค่า pH (ความเป็นกรดเป็นด่าง) เป็นปานกลาง (pH7.2 - 8.0)

โดยทั่วไป แสงแดดสามารถทำลายเชื้อได้ โดยเชื้อจะตายเมื่ออยู่ที่อุณหภูมิมากกว่า 45 องศาเซลเซียส เช่น อากาศแห้งก็สามารถทำลายเชื้อได้ เชื้อจะตายในไม่กี่ชั่วโมง ที่ที่มีค่า pH ต่ำกว่า 6.5 หรือ สูงกว่า 8.0 หรือเจอความเค็ม รวมทั้งน้ำยาฆ่าเชื้อทั่วไป เช่น คลอรีน ไอโอดีน รวมทั้งสบู่ สามารถฆ่าเชื้อได้

## อ้างอิง

หมวดหมู่:สกุลแบคทีเรีย
ตุลาการภิวัตน์

**ตุลาการภิวัตน์** () ใช้เรียกกรณีที่อำนาจตุลาการต้องสงสัยว่าบังคับใช้กฎหมายตามความเชื่อส่วนบุคคลหรือการเมือง แทนที่จะอิงตามกฎหมายที่บัญญัติไว้ *[[พจนานุกรมกฎหมายของแบล็ค]]* ให้คำจำกัดความไว้ว่า "แนวคิดที่ตุลาการให้ความเชื่อส่วนบุคคลเกี่ยวกับความสงบเรียบร้อยและศีลธรรมอันดีของประชาชน นอกเหนือไปจากปัจจัยอื่น ๆ มาชี้นำการตัดสินของตน" ("philosophy of judicial decision-making whereby judges allow their personal views about public policy, among other factors, to guide their decisions.")

คำจำกัดความของตุลาการภิวัตน์นั้น สามารถสืบต้นกำเนิดไปได้ถึงทอมัส เจฟเฟอร์สันซึ่งวิจารณ์ตุลาการอย่างจอห์น มาร์แชลว่ามี "พฤติกรรมแบบเผด็จการ" (despotic behaviour) ส่วนผู้ใช้คำนี้เป็นคนแรกคืออาเธอร์ เชลสซิงเจอร์ จูเนียร์ โดยใช้วิจารณ์ศาลผ่านบทความชื่อ *The Supreme Court: 1947.* ในวารสารฟอร์ชูนฉบับมกราคม พ.ศ. 2490 คำว่า “ตุลาการภิวัตน์” นั้น ทำให้เกิดการถกเถียงมาแต่แรก โดย เครก กรีน ได้วิจารณ์เชลสซิงเจอร์ไว้ในบทความชื่อ *An Intellectual History of Judicial Activism* ว่า "การนำคำตุลาการภิวัตน์มาใช้ของเชลสซิงเจอร์นั้นกำกวมอย่างน่ากังขา ไม่เพียงแต่เขาจะอธิบายสิ่งที่เรียกว่าตุลาการภิวัตน์ไม่ได้ แต่เขายังไม่ยอมบอกด้วยว่าสิ่งนี้ดีหรือเลว"

กรณีที่ถูกกล่าวว่าเป็นตุลาการภิวัตน์อันมีชื่อเสียงก็คือในการเลือกตั้งประธานาธิบดีสหรัฐอเมริกา พ.ศ. 2543 เมื่อศาลสูงสหรัฐอเมริกาให้ยุติการนับคะแนนใหม่ของรัฐฟลอริดา และทำให้จอร์จ ดับเบิลยู. บุชได้รับชัยชนะเหนืออัล กอร์ไปโดยปริยาย

ส่วนในประเทศไทย ธีรยุทธ บุญมีบัญญัติศัพท์นี้หลังพระบาทสมเด็จพระเจ้าอยู่หัวมีพระราชดำรัสในโอกาสที่พระราชทานพระบรมราชวโรกาสให้ประธานศาลปกครองสูงสุด (อักขราทร จุฬารัตน) และประธานศาลฎีกา (ชาญชัย ลิขิตจิตถะ) นำตุลาการศาลปกครองสูงสุดและผู้พิพากษาประจำศาล สำนักงานศาลยุติธรรม เฝ้าฯ ถวายสัตย์ปฏิญาณก่อนเข้ารับตำแหน่งหน้าที่ ณ พระตำหนักเปี่ยมสุข วังไกลกังวล เมื่อวันที่ 25 เมษายน พ.ศ. 2549 เพื่อหาทางออกวิกฤตการณ์การเมืองไทย

## อ้างอิง

## แหล่งข้อมูลอื่น
*อะไรคือ…“ตุลาการภิวัตน์” 

หมวดหมู่:กฎหมายรัฐธรรมนูญ
เจ้าลดาคำ ณ เชียงใหม่

**เจ้าลดาคำ ณ เชียงใหม่** (7 ธันวาคม พ.ศ. 2439 – 15 มิถุนายน พ.ศ. 2527) เป็นพระธิดาของเจ้าราชวงศ์ (เลาแก้ว ณ เชียงใหม่) และเป็นอดีตหม่อมในพระเจ้าบรมวงศ์เธอ กรมพระกำแพงเพชรอัครโยธิน พระราชโอรสในพระบาทสมเด็จพระจุลจอมเกล้าเจ้าอยู่หัว

## ประวัติ
เจ้าลดาคำเป็นพระธิดาในเจ้าเลาแก้ว ณ เชียงใหม่ กับหม่อมมา ณ เชียงใหม่ เจ้าบิดาเป็นโอรสเพียงองค์เดียวในเจ้าหลวงอินทวโรรสสุริยวงษ์ ในวัยเยาว์ได้ตามเสด็จเจ้าดารารัศมี พระราชชายา ที่มีศักดิ์เป็นเจ้าย่ามาพำนักอยู่ในพระบรมมหาราชวัง ซึ่งเจ้าดารารัศมี พระราชชายาทรงอุปถัมภ์เจ้าลดาคำให้ศึกษาต่อที่ประเทศฝรั่งเศส ร่วมกับเจ้ากาวิละวงศ์ ณ เชียงใหม่

เจ้าลดาคำ เสกสมรสครั้งแรกกับพระเจ้าบรมวงศ์เธอ กรมพระกำแพงเพชรอัครโยธิน พระราชโอรสในพระบาทสมเด็จพระจุลจอมเกล้าเจ้าอยู่หัว มีพระธิดาสององค์ได้แก่
# ท่านผู้หญิงฉัตรสุดา วงศ์ทองศรี (27 กุมภาพันธ์ พ.ศ. 2463 — 21 พฤษภาคม พ.ศ. 2539) เสกสมรสและหย่ากับหม่อมเจ้ารวิพรรณไพโรจน์ รพีพัฒน์ ต่อมาได้ลาออกจากฐานันดรศักดิ์เพื่อสมรสกับณรงค์ วงศ์ทองศรี มีพระบุตรจากการสมรสครั้งแรก 1 คน และจากการสมรสครั้งที่สอง 3 คน
# หม่อมเจ้าภัทรลดา ดิศกุล (21 มีนาคม พ.ศ. 2467 — 29 มีนาคม พ.ศ. 2551) เสกสมรสกับหม่อมเจ้าพิริยดิศ  ดิศกุล  มีโอรสธิดาสองคน

หลังการหย่าร้างกับกรมพระกำแพงเพ็ชรอัครโยธินแล้ว เจ้าลดาคำได้สมรสใหม่กับเจ้าหนานเชา ณ เชียงใหม่ มีโอรสเพียงคนเดียวคือ เจ้าลัญจ์ชัย ณ เชียงใหม่ 
thumb|พระเจ้าบรมวงศ์เธอ กรมพระกำแพงเพชรอัครโยธิน ถ่ายคู่กับเจ้าลดาคำที่น้ำตกห้วยแก้ว เชียงใหม่
เจ้าลดาคำพิราลัยเมื่อวันที่ 15 มิถุนายน พ.ศ. 2527 สิริอายุ 87 ปี มีพิธีพระราชทานเพลิงศพเมื่อวันที่ 24 มิถุนายน พ.ศ. 2527 ณ วัดธาตุทอง

## พงศาวลี





## อ้างอิง

หมวดหมู่:เจ้าหญิงเชียงใหม่
หมวดหมู่:สกุล ณ เชียงใหม่
หมวดหมู่:ราชสกุลฉัตรชัย
หมวดหมู่:หม่อม
วงศ์ปลาตะเพียน

**วงศ์ปลาตะเพียน** (ชื่อวิทยาศาสตร์: Cyprinidae, ) โดยคำว่า Cyprinidae มาจากคำว่า *kyprînos* ในภาษากรีกโบราณ (κυπρῖνος แปลว่า "ปลาทอง")
ประกอบด้วยปลาจำพวกปลาไน, ปลาตะเพียน, ปลาทอง และปลาซิว 

ถือเป็นวงศ์ที่ใหญ่ที่สุดในปลาน้ำจืด ประกอบไปด้วยชนิด  มากกว่า 2,000 ชนิดใน 200 สกุล แบ่งออกได้เป็นหลายวงศ์ย่อย โดยจัดอยู่ในอันดับ Cypriniformes 

เป็นวงศ์ที่มีชนิดและจำนวนปลามากที่สุดในปลาน้ำจืดของไทย และมีความหลากหลายเป็นอันดับสามของโลก ปัจจุบันพบแล้วอย่างน้อย 204 ชนิด

## ลักษณะ
ไม่มีฟันที่ริมฝีปาก แต่มีฟันซี่ใหญ่อยู่ในลำคอ เกล็ดเป็นแบบขอบเรียบและบาง  ครีบเป็นก้านครีบอ่อน ครีบหางส่วนมากเป็นเว้าแฉกลึก ครีบท้องอยู่ค่อนมาทางตอนกลางของลำตัวด้านท้อง ซึ่งลักษณะสำคัญของปลาในวงศ์นี้ก็คือ 

1. มีฟันเฉพาะที่ลำคอ เกิดจากกระดูกลำคอด้านล่างอันสุดท้าย มีอยู่ประมาณ 1-3 แถว และมีแผ่นกระดูกที่ฐานบนกระดูกลำคอ ช่วยในการบดย่อยอาหาร 

2. มีเกล็ดแบบขอบเรียบบนลำตัว มีหัวไม่มีเกล็ดและไม่มีครีบไขมัน 

3. ถุงลมแบ่งออกเป็น 2 ตอน ตอนแรกไม่ติดกับกระดูกสันหลัง ตอนหลังมีขนาดเล็กฝังอยู่แน่นกับกระดูกสันหลัง

ลำตัวมักแบนข้างหรือเป็นแบบปลาตะเพียนที่รู้จักดี แต่ก็มีบางชนิดที่ลำตัวค่อนข้างกลม เช่น ปลาเล็บมือนาง (*Crossocheilus reticulatus*) เป็นต้น ปลาที่มีขนาดใหญ่ที่สุดในวงศ์คือ ปลากระโห้ (*Catlocarpio siamensis*) ที่ยาวเต็มที่ได้เกือบ 3 เมตร อาศัยเฉพาะในน้ำจืด ส่วนมากเป็นปลากินพืช แต่ก็พบมีหลายชนิดกินเนื้อหรือแพลงก์ตอน ตัวผู้และตัวเมียมีลักษณะคล้ายกันมาก ยกเว้นบางชนิดสีและตุ่มข้างแก้มในตัวผู้ ต่างจากตัวเมีย แพร่พันธุ์ขยายพันธุ์โดยการวางไข่จำนวนมาก พบในแม่น้ำเขตร้อน เขตอบอุ่นและเขตหนาวเกือบทั่วโลก ยกเว้นขั้วโลก, ทวีปออสเตรเลีย และทวีปอเมริกาใต้ 

จัดเป็นวงศ์ปลาเศรษฐกิจที่มีความสำคัญมาก

## ตัวอย่างปลาในวงศ์ปลาตะเพียน
* ปลากระมัง
* ปลากระสูบขีด
* ปลากระแห
* ปลากระโห้
* ปลากา
* ปลาจิ้งจอก
* ปลาซิวอ้าว
* ปลาตะกาก
* ปลาตะพากเหลือง
* ปลาตะเพียน
* ปลาตะเพียนหน้าแดง
* ปลาตะโกก
* ปลานวลจันทร์น้ำจืด
* ปลาบ้า
* ปลาตุ่ม
* ปลาบัว
* ปลาพลวง
* ปลาเล็บมือนาง
* ปลาปากเปี่ยน
* ปลาแปบควาย
* ปลาฝักพร้า
* ปลาเพ้า
* ปลายี่สก
* ปลาเวียน
* ปลาสะนาก
* ปลาสะอี
* ปลาไส้ตันตาขาว
* ปลาไส้ตันตาแดง
* ปลาหนามหลัง
* ปลาหว้าหน้านอ
*ปลาเชอรี่บาร์บ

## หมายเหตุ
*การแบ่งวงศ์ย่อยของปลาในวงศ์ปลาตะเพียนยังไม่เป็นที่แน่นอน เพราะการจัดแบ่งของนักมีนวิทยาแต่ละบุคคลก็แตกต่างกันออกไป

## อ้างอิง

## แหล่งข้อมูลอื่น
*
*


ตะเพียน
ตะเพียน
ตะเพียน
อร่าม รัตนกุล เสรีเริงฤทธิ์

พันเอก **อร่าม รัตนกุล เสรีเริงฤทธิ์** (24 สิงหาคม พ.ศ. 2463 – 3 กุมภาพันธ์ พ.ศ. 2525) เป็นอดีตพระภัสดาในสมเด็จเจ้าฟ้าฯ กรมพระนราธิวาสราชนครินทร์ บดินทรเชษฐภคินี และเป็นบุตรของพลเอกจรูญ รัตนกุล เสรีเริงฤทธิ์ เจ้าหน้าที่การทหาร อดีตแม่ทัพกองทัพพายัพ ในระหว่างสงครามโลกครั้งที่สอง อดีตรัฐมนตรีช่วยว่าการกระทรวงกลาโหม รัฐมนตรีว่าการกระทรวงเศรษฐกิจ และกระทรวงพาณิชย์ ในสมัยรัฐบาลจอมพล ป. พิบูลสงคราม อธิบดีกรมรถไฟและผู้ว่าการรถไฟแห่งประเทศไทย ตามลำดับ

## ประวัติ
พันเอก อร่าม รัตนกุล เสรีเริงฤทธิ์เกิดเมื่อวันที่ 24 สิงหาคม พ.ศ. 2463 เป็นบุตรของพลเอก จรูญ รัตนกุล เสรีเริงฤทธิ์ กับคุณหญิงเอิบ (สกุลเดิม โกมลวรรธนะ) มีพี่ชายร่วมบิดามารดาคือ พลตำรวจตรี อุดม รัตนกุล เสรีเริงฤทธิ์ (ต่อมาเปลี่ยนชื่อเป็นภูวลาภ)

พันเอกอร่ามสมรสกับสมเด็จพระเจ้าบรมวงศ์เธอ เจ้าฟ้ากัลยาณิวัฒนา กรมพระนราธิวาสราชนครินทร์ บดินทรเชษฐภคินี พระเชษฐภคินีในพระบาทสมเด็จพระมหาภูมิพลอดุลยเดชมหาราช บรมนาถบพิตร เมื่อ พ.ศ. 2487 มีธิดาคือท่านผู้หญิงทัศนาวลัย ศรสงคราม (เกิด 11 พฤศจิกายน พ.ศ. 2488 ที่สวิตเซอร์แลนด์)

พันเอกอร่ามเป็นบุคคลเดียวที่โดยเสด็จพระบาทสมเด็จพระมหาภูมิพลอดุลยเดชมหาราช บรมนาถบพิตร อยู่ในรถยนต์พระที่นั่งขณะที่เกิดอุบัติเหตุรถชนกับรถบรรทุก ที่ทะเลสาบเจนีวา สวิตเซอร์แลนด์ เมื่อวันที่ 4 ตุลาคม พ.ศ. 2491 และได้รับบาดเจ็บสาหัส

ในปี พ.ศ. 2496 ได้มีพระบรมราชโองการโปรดเกล้าฯ ให้ ร้อยเอกอร่าม รัตนกุล เสรีเริงฤทธิ์ เป็นราชองครักษ์พิเศษ รับราชการสนองพระเดชพระคุณตั้งแต่วันที่ 15 มกราคม 2496 เป็นต้นไป

เมื่อเดินทางกลับประเทศไทย พันเอกอร่ามรับราชการเป็นอาจารย์สอนหนังสือ เมื่อ พ.ศ. 2500 เป็นอาจารย์ใหญ่โรงเรียนส่งเสริมอาชีพก่อสร้าง  (ปัจจุบันคือคณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง)จนเกษียณอายุเมื่อ พ.ศ. 2523

พันเอก อร่าม รัตนกุล เสรีเริงฤทธิ์ถึงแก่อนิจกรรมเมื่อวันที่ 3 กุมภาพันธ์ พ.ศ. 2525 การนี้พระบาทสมเด็จพระมหาภูมิพลอดุลยเดชมหาราช บรมนาถบพิตร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปพระราชทานเพลิงศพ เมื่อวันที่ 16 มีนาคม พ.ศ. 2525 ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร

## เครื่องราชอิสริยาภรณ์

## ลำดับสาแหรก



## อ้างอิง

หมวดหมู่:ทหารบกชาวไทย
หมวดหมู่:สมเด็จเจ้าฟ้าฯ กรมพระนราธิวาสราชนครินทร์ บดินทรเชษฐภคินี
หมวดหมู่:สกุลรัตนกุล เสรีเริงฤทธิ์
หมวดหมู่:อาจารย์คณะสถาปัตยกรรมศาสตร์
หมวดหมู่:บุคคลจากคณะสถาปัตยกรรมศาสตร์ สถาบันเทคโนโลยีพระจอมเกล้าเจ้าคุณทหารลาดกระบัง
หม่อมเจ้าภัทรลดา ดิศกุล

**หม่อมเจ้าภัทรลดา ดิศกุล** (ราชสกุลเดิม ฉัตรชัย; 27 มีนาคม พ.ศ. 2467 – 29 มีนาคม พ.ศ. 2551) เป็นองค์ที่ปรึกษามูลนิธินวราชดำริอนุรักษ์ฝ่ายเหนือ

## พระประวัติ
หม่อมเจ้าภัทรลดา ดิศกุล (ราชสกุลเดิม ฉัตรชัย) มีพระนามลำลองว่า **ท่านหญิงอู๊ด** เป็นพระธิดาในพระเจ้าบรมวงศ์เธอ กรมพระกำแพงเพชรอัครโยธิน ประสูติแต่เจ้าลดาคำ ณ เชียงใหม่ เมื่อวันที่ 21 มีนาคม พ.ศ. 2467 มีโสทรเชษฐภคินีหนึ่งองค์ คือ ท่านผู้หญิงฉัตรสุดา วงศ์ทองศรี (เดิม หม่อมเจ้าฉัตรสุดา ฉัตรชัย) มีเจ้าพี่เจ้าน้องต่างมารดาสิบองค์ และมีอนุชาต่างบิดาอีกหนึ่งคน คือ เจ้าลัญจ์ชัย ณ เชียงใหม่

หม่อมเจ้าภัทรลดาเสกสมรสกับหม่อมเจ้าพิริยดิศ ดิศกุล พระโอรสในสมเด็จพระเจ้าบรมวงศ์เธอ กรมพระยาดำรงราชานุภาพ กับหม่อมหลวงใหญ่ ดิศกุล มีโอรสธิดา ดังนี้
* หม่อมราชวงศ์รมณียฉัตร แก้วกิริยา (13 กุมภาพันธ์ พ.ศ. 2488 – 9 กรกฎาคม พ.ศ. 2558) ผู้ช่วยเลขานุการสภามหาวิทยาลัยธุรกิจบัณฑิตย์ สมรสกับนริศร์ แก้วกิริยา
*หม่อมราชวงศ์ศุภดิศ ดิศกุล (8 กรกฎาคม 2492) กรรมการผู้จัดการ (บมจ.บริการเชื้อเพลิงการบินกรุงเทพ  BAFS) สมรสกับพันโทหญิงนิภาพรรณ ดิศกุล ณ อยุธยา (สกุลเดิม ศิริถาพร) มีบุตรธิดา 3 คน ได้แก่
** หม่อมหลวงอรดิศ สนิทวงศ์ สมรสกับวัฒนวงษ์ สนิทวงศ์ ณ อยุธยา มีบุตร 2 คน ได้แก่
*** สนิทนาถ สนิทวงศ์ ณ อยุธยา
*** ภาสกฤต สนิทวงศ์ ณ อยุธยา
** หม่อมหลวงพลอยนภัส ลีนุตพงษ์ สมรสกับอภิชาติ ลีนุตพงษ์ มีบุตร 2 คน ได้แก่
*** ธีทัต ลีนุตพงษ์
*** สุรพัศ ลีนุตพงษ์
** หม่อมหลวงณัฐสิทธิ์ ดิศกุล สมรสกับจิรวรรณ ดิศกุล ณ อยุธยา (สกุลเดิม เหลืองอมรเลิศ) มีบุตร 1 คน ได้แก่
*** กวินนา ดิศกุล ณ อยุธยา

หม่อมเจ้าภัทรลดาถึงชีพิตักษัย เมื่อวันที่ 29 มีนาคม พ.ศ. 2551 สิริชันษา 84 ปี

## เครื่องราชอิสริยาภรณ์

## พงศาวลี



## อ้างอิง

หมวดหมู่:พระราชวงศ์จักรีผู้ทรงมีเชื้อเจ้านายฝ่ายเหนือ
หมวดหมู่:หม่อมเจ้าหญิง
หมวดหมู่:ราชสกุลดิศกุล
หมวดหมู่:ราชสกุลฉัตรชัย
หมวดหมู่:สกุล ณ เชียงใหม่
ภ
หมวดหมู่:บุคคลจากโรงเรียนเตรียมอุดมศึกษา
หมวดหมู่:ผู้ได้รับเครื่องราชอิสริยาภรณ์ ท.จ. (ฝ่ายใน)
หม่อมเจ้าพิริยดิศ ดิศกุล

**หม่อมเจ้าพิริยดิศ ดิศกุล** (28 พฤษภาคม พ.ศ. 2464 – 14 สิงหาคม พ.ศ. 2543) เป็นพระโอรสในสมเด็จพระเจ้าบรมวงศ์เธอ กรมพระยาดำรงราชานุภาพ ประสูติแต่หม่อมหลวงใหญ่ ดิศกุล (สกุลเดิม อิศรเสนา ธิดาของหม่อมเทวาธิราช (หม่อมราชวงศ์แดง อิศรเสนา)

## พระประวัติ
หม่อมเจ้าพิริยดิศ ดิศกุล มีพระนามลำลองว่า **ท่านชายนิด** ประสูติเมื่อวันที่ 28 พฤษภาคม พ.ศ. 2464 เป็นพระโอรสในสมเด็จพระเจ้าบรมวงศ์เธอ กรมพระยาดำรงราชานุภาพ กับหม่อมหลวงใหญ่ ดิศกุล (ราชสกุลเดิม อิศรเสนา)

ทรงเริ่มต้นการศึกษาที่โรงเรียนราชินี ก่อนจะย้ายไปโรงเรียนวชิราวุธวิทยาลัย เลขประจำตัว 249 จบการศึกษาเมื่อ พ.ศ. 2481 ทรงสอบเข้าเรียนต่อในคณะวิศวกรรมศาสตร์ จุฬาลงกรณ์มหาวิทยาลัย ทรงได้รับปริญญา วศ.บ. (เหมืองแร่) เมื่อ พ.ศ. 2485 ระหว่าง พ.ศ. 2501-2502 ได้เสด็จไปทรงศึกษาต่อที่ University of London: Imperial College of Science & Technology : Royal School of Mines ทรงได้รับปริญญา M.Sc.(Eng) และ D.I.C. 

เริ่มทำงานเมื่อ พ.ศ. 2485 เป็นนายช่างเหมืองแร่ บริษัทแร่และยางไทย จำกัด จังหวัดภูเก็ต จนถึง พ.ศ. 2489 จากนั้นเมื่อ พ.ศ. 2490 เข้ารับราชการกรมทรัพยากรธรณี จนเกษียณอายุในตำแหน่งผู้อำนวยการองค์การเหมืองแร่ในทะเล

### เสกสมรส
หม่อมเจ้าพิริยดิศ ดิศกุล เสกสมรสกับหม่อมเจ้าภัทรลดา ดิศกุล (ราชสกุลเดิม ฉัตรชัย; พระธิดาในพระเจ้าบรมวงศ์เธอ กรมพระกำแพงเพชรอัครโยธิน กับเจ้าลดาคำ ณ เชียงใหม่) มีโอรสและธิดา ดังนี้
* หม่อมราชวงศ์รมณียฉัตร แก้วกิริยา (13 กุมภาพันธ์ พ.ศ. 2488 – 9 กรกฎาคม พ.ศ. 2558) สมรสกับนริศร์ แก้วกิริยา
* หม่อมราชวงศ์ศุภดิศ ดิศกุล (เกิด 8 กรกฎาคม พ.ศ. 2492) สมรสกับพันโทหญิง นิภาพรรณ ดิศกุล ณ อยุธยา (สกุลเดิม ศิริถาพร) มีบุตร 3 คน ได้แก่
** หม่อมหลวงอรดิศ สนิทวงศ์ สมรสกับวัฒนวงษ์ สนิทวงศ์ ณ อยุธยา มีบุตร 2 คน ได้แก่
***สนิทนาถ สนิทวงศ์ ณ อยุธยา
***ภาสกฤต สนิทวงศ์ ณ อยุธยา
** หม่อมหลวงพลอยนภัส ลีนุตพงษ์ สมรสกับอภิชาติ ลีนุตพงษ์ มีบุตร 2 คน ได้แก่
***ธีทัต ลีนุตพงษ์
***สุรพัศ ลีนุตพงษ์
** หม่อมหลวงณัฐสิทธิ์ ดิศกุล สมรสกับจิรวรรณ (สกุลเดิม เหลืองอมรเลิศ) มีบุตร  1 คน ได้แก่ 
***กวินนา ดิศกุล ณ อยุธยา

### สิ้นชีพิตักษัย
หม่อมเจ้าพิริยดิศ ดิศกุล สิ้นชีพิตักษัย เมื่อวันที่ 14 สิงหาคม พ.ศ. 2543 สิริชันษา 79 ปี

## เครื่องราชอิสริยาภรณ์

## พงศาวลี



## อ้างอิง

หมวดหมู่:หม่อมเจ้าชาย
หมวดหมู่:ราชสกุลดิศกุล
หมวดหมู่:บุคคลจากโรงเรียนราชินี
หมวดหมู่:บุคคลจากโรงเรียนวชิราวุธวิทยาลัย
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย
หมวดหมู่:ข้าราชการพลเรือนชาวไทย
หมวดหมู่:พนักงานรัฐวิสาหกิจชาวไทย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว.
หมวดหมู่:ราชสกุลอิศรเสนา
หมวดหมู่:บุคคลจากเขตป้อมปราบศัตรูพ่าย
วัสดุก่อสร้าง

right|thumb|กองอิฐเผา
**วัสดุก่อสร้าง** คือ วัสดุที่ใช้ในจุดประสงค์สำหรับการก่อสร้าง ที่เกี่ยวข้องกับที่อยู่อาศัยของมนุษย์และสิ่งมีชีวิตที่มนุษย์สร้างขึ้นรวมไปถึงสถาปัตยกรรมที่ถูกสร้างขึ้น วัสดุก่อสร้างมีการหลากหลายในทางวัสดุตั้งแต่ ดินจนถึงโลหะ พลาสติกหรือแก้ว วัสดุแบ่งแยกในหลายด้านไม่ว่าโครงสร้างทางวัตถุ จุดประสงค์การใช้งาน  มักจะหมายถึงชิ้นส่วนผลิตภัณฑ์ สำหรับใช้ในงานจำเพาะเจาะจงและอาจหมายถึงวัสดุต่างชนิดได้เช่น เสาเข็ม สามารถหมายถึง เสาเข็มคอนกรีต เสาเข็มไม้ หรือเสาเข็มเหล็ก หรือแม้แต่ในปัจจุบันได้มีการเล็งเห็นถึงความสัมพันธ์ของวัสดุก่อสร้างและสิ่งแวดล้อม ได้มีหลายองค์การที่จัดแบ่งแยกวัสดุออกตามการนำกลับมาใช้ใหม่

ในประเทศไทยคอนกรีตเป็นวัสดุก่อสร้างที่นิยมมากที่สุดในปัจจุบัน (2549) เนื่องจากคุณสมบัติที่แข็งแรงและทนไฟ คอนกรีตได้มีการใช้ในงานอาคาร ถนน หรือแม้แต่อนุสาวรีย์ และด้วยเหตุผลทางการเมืองที่รัฐบาลมีการสนับสนุนคอนกรีต และมีการตั้งภาษีนำเข้าของเหล็กสูง

## วัสดุก่อสร้างแบ่งตามวัตถุ
[thumb|[อิกลู บ้านที่สร้างจากน้ำแข็ง]]
* เมทัลชีท หลังคาเหล็ก
* โคลน หิน ดิน ทราย
* ไม้ ไม้อัด
* วัสดุก่อ อิฐ อิฐมอญ อิฐบล็อก กระเบื้อง
* คอนกรีต คอนกรีตเสริมแรง คอนกรีตมวลเบา ปูน 
* เหล็ก เหล็กรูปพรรณ อะลูมิเนียม เหล็กกล้า เหล็กเส้น สลิง
* พลาสติก พอลิเมอร์ ยูพีวีซี 
* กระจก อะคริลิค
* ยิปซัม
* กระเบื้อง

## อ้างอิง
* Karade SR, Irle M, Maher K (2003) Assessment of wood-cement compatibility: A new approach. Holzforschung, 57: 672-680.

ก่อสร้าง
หมวดหมู่:การก่อสร้าง
พระที่นั่งบรมพิมาน

**พระที่นั่งบรมพิมาน** เป็นพระที่นั่งองค์หนึ่งภายในพระบรมมหาราชวัง ทางด้านใต้ของวัดพระศรีรัตนศาสดาราม อยู่เหนือสวนศิวาลัย บริเวณคลังสรรพาวุธเดิม

## ประวัติ
พระที่นั่งองค์นี้มีชื่อเดิมว่า **พระที่นั่งภาณุมาศจำรูญ** พระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้สร้างขึ้นเพื่อพระราชทาน สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร แต่สมเด็จพระบรมโอรสาธิราช เจ้าฟ้ามหาวชิรุณหิศ สยามมกุฎราชกุมาร เสด็จสวรรคตเสียก่อน จึงพระราชทานให้เป็นที่ประทับของ สมเด็จพระบรมโอรสาธิราช เจ้าฟ้ามหาวชิราวุธ สยามมกุฎราชกุมาร (พระบาทสมเด็จพระมงกุฎเกล้าเจ้าอยู่หัว)

เมื่อพระบาทสมเด็จพระมงกุฎเกล้าเจ้าอยู่หัวเสด็จขึ้นครองราชย์ จึงเสด็จมาประทับเป็นครั้งคราว ต่อมาในปี พ.ศ. 2467 ทรงพระกรุณาโปรดเกล้าฯ ให้เปลี่ยนนามพระที่นั่งเป็น **พระที่นั่งบรมพิมาน** ตามนามพระที่นั่งองค์ใหญ่ อันเป็นพระวิมานที่ประทับในพระอภิเนาว์นิเวศน์ของสมเด็จพระบรมอัยกาธิราชที่รื้อไป

ต่อมาพระบาทสมเด็จพระปกเกล้าเจ้าอยู่หัว ได้เสด็จประทับที่พระที่นั่งองค์นี้ก่อนพระราชพิธีบรมราชาภิเษก 

พระบาทสมเด็จพระปรเมนทรมหาอานันทมหิดล พระอัฐมรามาธิบดินทร ได้เสด็จประทับเมื่อครั้งเสด็จพระราชดำเนินนิวัตพระนคร เมื่อปี พ.ศ. 2488 และเสด็จสวรรคตอย่างกะทันหัน ณ พระที่นั่งองค์นี้ เมื่อวันที่ 9 มิถุนายน พ.ศ. 2489

ปัจจุบัน พระที่นั่งบรมพิมานเป็นเขตพระราชฐานส่วนพระองค์ในทูลกระหม่อมหญิงอุบลรัตนราชกัญญา สิริวัฒนาพรรณวดี ใช้เป็นที่ประทับเป็นการถาวรหลังจากนิวัตประเทศไทย ควบคู่กับพระตำหนักพลอยปทุม จังหวัดปทุมธานี

## สถาปัตยกรรม
พระที่นั่งบรมพิมาน เป็นอาคาร 2 ชั้น หลังคารูปโค้ง มุงด้วยกระเบื้องหินชนวน ลักษณะแบบเฟรนซ์เรเนซองซ์ ออกแบบโดยสถาปนิกชาวยุโรป ผู้ทำการก่อสร้างคือ พระยาประดิษฐ์อมรพิมาน (หม่อมราชวงศ์ชิต อิศรศักดิ์)

พระบาทสมเด็จพระมงกุฎเกล้าเจ้าอยู่หัว โปรดเกล้าฯ ให้นาย อี.มันเฟรดี สถาปนิก และนาย ซี. ริโกลี จิตรกรชาวอิตาลี ดัดแปลงเพดานพระที่นั่ง และเขียนภาพสีประดับ ตามตัวอย่างภาพเขียนของสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ 

เมื่อ พ.ศ. 2502 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ ให้ซ่อมแซมและต่อเติมมุขด้านทิศใต้ และสร้างอาคารรับ 2 อาคารด้านทิศใต้ เพื่อใช้เป็นที่ประทับและพักรับรองพระราชอาคันตุกะชั้นประมุข และพระราชวงศ์ชั้นสูงของต่างประเทศ โดยหม่อมเจ้าสมัยเฉลิม กฤดากร ทรงเป็นสถาปนิกออกแบบต่อเติม ทางด้านหลังพระที่นั่งองค์นี้ ได้สร้างเรือนรับรองเป็นเรือนทรงไทย สำหรับผู้ติดตาม ปัจจุบันได้รื้อลงแล้ว

## อ้างอิง

## แหล่งข้อมูลอื่น

บรมพิมาน
10000000000

**10000000000** (**หมื่นล้าน**) เป็นจำนวนธรรมชาติที่อยู่ถัดจาก 9999999999 (เก้าพันเก้าร้อยเก้าสิบเก้าล้านเก้าแสนเก้าหมื่นเก้าพันเก้าร้อยเก้าสิบเก้า) และอยู่ก่อนหน้า 10000000001 (หมื่นล้านเอ็ด)

## คำเติมนำหน้า
* ภาษากรีก - 
* ภาษาละติน - 

## ความหมาย

หมวดหมู่:จำนวนเต็ม
หม่อมราชวงศ์สุจิตคุณ สารสิน

**ท่านผู้หญิงสุจิตคุณ สารสิน** (หม่อมราชวงศ์) (เดิม กิติยากร; เกิด 12 พฤศจิกายน พ.ศ. 2481) เป็นธิดาคนเล็กในหม่อมเจ้าขจรจบกิตติคุณ กิติยากร (พระโอรสในพระเจ้าบรมวงศ์เธอ กรมพระจันทบุรีนฤนาถ ประสูติแต่หม่อมเจ้าอัปษรสมาน เทวกุล) กับหม่อมราชวงศ์วิจิตรโฉม กิติยากร (ราชสกุลเดิม ชยางกูร; ธิดาในหม่อมเจ้าสฤษดิเดช ชยางกูร กับหม่อมเนื่อง ชยางกูร ณ อยุธยา (ราชสกุลเดิม ณ นคร)) มีพี่ชายสองคน คือ หม่อมราชวงศ์เกียรติคุณ กิติยากร และหม่อมราชวงศ์สฤษดิคุณ กิติยากร หลังจากได้รับเครื่องอิสริยาภร์จุลจอมเกล้าได้ปลี่ยนคำนำหน้านามเป็น ท่านผู้หญิง

ท่านผู้หญิงสุจิตคุณ สมรสกับอาสา สารสิน อดีตราชเลขาธิการในพระองค์พระบาทสมเด็จพระปรมินทรมหาภูมิพลอดุลยเดช อดีตรัฐมนตรีว่าการกระทรวงการต่างประเทศ มีบุตรและธิดารวมสามคน คือ
* กิตติยา สารสิน
* พาที สารสิน
* ปิยมา สารสิน

## เครื่องราชอิสริยาภรณ์
ท่านผู้หญิง  ได้รับพระราชทานเครื่องราชอิสริยาภรณ์ ดังนี้

## ลำดับสาแหรก



## อ้างอิง

หมวดหมู่:ท่านผู้หญิง
หมวดหมู่:หม่อมราชวงศ์
หมวดหมู่:ราชสกุลกิติยากร
หมวดหมู่:ราชสกุลชยางกูร
หมวดหมู่:สกุลสารสิน
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ท.จ.ว.
100000000000

**100000000000** (**แสนล้าน**) เป็นจำนวนธรรมชาติที่อยู่ถัดจาก 99999999999 (เก้าหมื่นเก้าพันเก้าร้อยเก้าสิบเก้าล้านเก้าแสนเก้าหมื่นเก้าพันเก้าร้อยเก้าสิบเก้า) และอยู่ก่อนหน้า 100000000001 (แสนล้านเอ็ด)

## คำเติมนำหน้า
* ภาษากรีก - 
* ภาษาละติน - 

## ความหมาย

หมวดหมู่:จำนวนเต็ม
หม่อมเจ้าขจรจบกิตติคุณ กิติยากร

พันตรี **หม่อมเจ้าขจรจบกิตติคุณ กิติยากร**  (15 มีนาคม พ.ศ. 2444 - 28 มกราคม พ.ศ. 2510)  เป็นพระโอรสในพระเจ้าบรมวงศ์เธอ กรมพระจันทบุรีนฤนาถ กับหม่อมเจ้าอับศรสมาน กิติยากร (ราชสกุลเดิม เทวกุล)

## ประวัติและสำเร็จการศึกษา
หม่อมเจ้าขจรจบกิตติคุณ เมื่อทรงสำเร็จการศึกษาจากโรงเรียนราชวิทยาลัย สมัยบางขวางแล้ว ก็ทรงศึกษาต่อที่ประเทศฝรั่งเศส เมื่อพ.ศ. 2457 จบหลักสูตรโรงเรียนนายร้อยทหารบก รับราชการทหารบก ประจำกรมจเรทหารบกเมื่อพ.ศ. 2466 ทรงสอนวิชาประวัติศาสตร์ทหารที่โรงเรียนเสนาธิการทหาร กระทรวงกลาโหม ทรงก่อตั้งโรงเรียนการปืนกลสำหรับนายทหารที่จังหวัดสระบุรี จากนั้นเข้าประจำกรมทหารมหาดเล็ก และกรมจเรทหารราบ ตามลำดับ

หม่อมเจ้าขจรจบกิตติคุณ ได้รับพระราชทานยศพันตรี ประจำกรมเสนาธิการทหารบก ได้รับโปรดเกล้าฯ ให้ไปศึกษาต่อโรงเรียนเสนาธิการทหาร ที่กรุงปารีส แต่ยังไม่ทันจบก็เกิดการเปลี่ยนแปลงการปกครอง ทรงถูกปลดประจำการ และต้องเสด็จกลับประเทศไทย

หลังการเปลี่ยนแปลงการปกครอง เป็นอาจารย์พิเศษที่คณะอักษรศาสตร์ และคณะรัฐศาสตร์ จุฬาลงกรณ์มหาวิทยาลัย และทรงดำรงตำแหน่งนายกสมาคมฝรั่งเศส

หม่อมเจ้าขจรจบกิตติคุณ เป็นนักร้องประจำวงลายคราม เป็นผู้แปลหนังสือ แนวรบด้านตะวันตก เหตุการณ์ไม่เปลี่ยนแปลง (All Quiet on The Western Front)  จากผลงานประพันธ์ภาษาเยอรมันของ เอริค มาเรีย เรอมาร์ค (Erich Maria Remarque) ไว้ตั้งแต่ พ.ศ. 2472

## ครอบครัว
หม่อมเจ้าขจรจบกิตติคุณ กิติยากร เสกสมรสกับหม่อมราชวงศ์วิจิตรโฉม กิติยากร (ราชสกุลเดิม ชยางกูร; 22 มีนาคม พ.ศ. 2454 - 13 สิงหาคม พ.ศ. 2534) เมื่อวันที่ 4 มกราคม พ.ศ. 2477  มีโอรสธิดา 3 คน ได้แก่

* หม่อมราชวงศ์เกียรติคุณ กิติยากร (23 มิถุนายน พ.ศ. 2478 - 8 พฤศจิกายน พ.ศ. 2557) อดีตผู้อำนวยการศูนย์พาณิชยกรรม นครลอสแอนเจลิส สมรสกับอาภัสรา หงสกุล นางงามจักรวาล เมื่อพ.ศ. 2510 ภายหลังได้หย่ากัน มีบุตร 1 คน คือ 
**หม่อมหลวงรุ่งคุณ กิติยากร
* หม่อมราชวงศ์สฤษดิคุณ กิติยากร (11 สิงหาคม พ.ศ. 2480 - 21 กันยายน พ.ศ. 2554) อดีตประธานกรรมการ บริษัท เชลล์ ประเทศไทย และกรรมการธนาคารกสิกรไทย สมรสกับหม่อมราชวงศ์เดือนเด่น กิติยากร (ราชสกุลเดิม สวัสดิวัตน์)
* หม่อมราชวงศ์สุจิตคุณ สารสิน (12 พฤศจิกายน พ.ศ. 2481) สมรสกับอาสา สารสิน อดีตราชเลขาธิการ

## สิ้นชีพิตักษัย
หม่อมเจ้าขจรจบกิตติคุณ กิติยากร สิ้นชีพิตักษัยเมื่อวันที่ 28 มกราคม พ.ศ. 2510 สิริชันษา 65 ปี พระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดำเนินไปในการพระราชทานเพลิงศพเมื่อวันที่ 22 มีนาคม พ.ศ. 2510 ณ เมรุหลวงหน้าพลับพลาอิศริยาภรณ์ วัดเทพศิรินทราวาสราชวรวิหาร

## พระเกียรติยศ

### เครื่องราชอิสริยาภรณ์

### พระยศ

#### พระยศทางทหาร

* 12 สิงหาคม พ.ศ. 2465: นายร้อยตรี
* 7 พฤษภาคม พ.ศ. 2470: นายร้อยเอก

## พงศาวลี



## อ้างอิง

หมวดหมู่:หม่อมเจ้าชาย
หมวดหมู่:ราชสกุลกิติยากร
หมวดหมู่:ทหารบกชาวไทย
หมวดหมู่:หม่อมเจ้า ชั้น 5
วงศ์ปลาเนื้ออ่อน

**วงศ์ปลาเนื้ออ่อน** (อังกฤษ: Sheatfish, ชื่อวิทยาศาสตร์: Siluridae) ในอันดับปลาหนัง (Siluriformes) รูปร่างเพรียวยาว ลำตัวแบนข้างมาก ใช้ชื่อวงศ์ว่า Siluridae (/ไซ-เลอร์-อิ-ดี้/)

ส่วนหัวมักแบนราบหรือแบนข้างในบางชนิด ปากกว้าง มีฟันซี่เล็กและแหลมขึ้นบนขากรรไกรและเป็นแผ่นบนเพดาน มีหนวด 2-3 คู่ 

ครีบก้นยาวมากกว่าครึ่งหนึ่งของความยาวลำตัว ไม่มีครีบไขมัน ครีบหลังเล็กมาก ไม่มีก้านครีบแข็งแหลมที่ครีบอกและครีบหลัง ครีบหางเว้าตื้นหรือเป็นแฉก ครีบอกมีขนาดใหญ่ ครีบท้องเล็ก เป็นปลากินเนื้อเป็นอาหาร ได้แก่ แมลงขนาดเล็ก, ปลาขนาดเล็ก, กุ้งฝอย และสัตว์หน้าดินต่าง ๆ วางไข่แบบจมติดกับวัสดุใต้น้ำ 

กระจายพันธุ์ไกล พบตั้งแต่ยุโรป, เอเชียตอนบน, อินเดียไปจนถึงอินโดนีเชีย 

เป็นปลาเศรษฐกิจสำคัญชนิดหนึ่งของประเทศในภูมิภาคเอเชียตะวันออกเฉียงใต้ เช่น ประเทศไทย, กัมพูชา 

เฉพาะที่พบในประเทศไทยมีราว 30 ชนิด ชนิดที่มีขนาดเล็กสุด เช่น ปลาก้างพระร่วง (*Krytopterus vitreolus*) ที่มีความยาวราว 6.5-8 เซนติเมตร นิยมเลี้ยงเป็นปลาสวยงาม ใหญ่ที่สุดคือ ปลาเวลส์ (*Silurus glanis*) พบในยุโรป ที่สามารถยาวได้ถึง 3 เมตร และหนักกว่า 113 กิโลกรัม  และชนิดใหญ่ที่สุดที่พบในประเทศไทยคือ ปลาค้าวขาว (*Wallago attu*) ใหญ่ได้ถึง 2 เมตร  

ตัวอย่างปลาในวงศ์ปลาเนื้ออ่อน เช่น
* ปลาก้างพระร่วง
* ปลาขาไก่
* ปลาคางเบือน
* ปลาค้าวขาว
* ปลาชะโอน
* ปลาชะโอนหิน
* ปลาดังแดง
* ปลาแดง
* ปลาน้ำเงิน
* ปลาสายยู

## อ้างอิง

## แหล่งข้อมูลอื่น

*ข้อมูลเพิ่มเติม  


นเนื้ออ่อน
นเนื้ออ่อน
ออสตราเลเชีย

[thumb|upright=1.25|แนวคิดเรื่องออสตราเลเชียของออสเตรเลีย ซึ่งรวมถึงออสเตรเลีย นิวซีแลนด์ และในกรณีนี้รวมถึง[เมลานีเซีย]]
​**ออสตราเลเชีย** () เป็นภูมิภาคย่อยของโอเชียเนีย ประกอบด้วยออสเตรเลีย, นิวซีแลนด์ (ซึ่งคาบเกี่ยวกับโปลินีเซีย) และในบางครั้งรวมถึงนิวกินีและเกาะโดยรอบ (ซึ่งคาบเกี่ยวกับเมลานีเซีย) คำนี้ถูกใช้ในบริบทที่หลากหลาย ทั้งในด้านภูมิรัฐศาสตร์, ลักษณะทางกายภาพของโลก, ภาษาศาสตร์เชิงประวัติ, และนิเวศวิทยา โดยในแต่ละบริบทคำนี้อาจครอบคลุมพื้นที่ที่แตกต่างกันเล็กน้อยแต่มีความเกี่ยวข้องกัน

## ที่มาและนิยาม
ชาร์ล เดอ บรอส เป็นผู้บัญญัติศัพท์นี้ขึ้น (ในภาษาฝรั่งเศสคือ *Australasie*) ไว้ในหนังสือ *Histoire des navigations aux terres australes* (ค.ศ. 1756) โดยดัดแปลงมาจากคำในภาษาละตินที่มีความหมายว่า "ตอนใต้ของเอเชีย" และเพื่อจำแนกพื้นที่นี้ออกจากโปลินีเซีย (ทางตะวันออก) และมหาสมุทรแปซิฟิกตะวันออกเฉียงใต้ (มาเจลลานิกา)

ในช่วงปลายคริสต์ศตวรรษที่ 19 คำว่าออสตราเลเชียถูกนำมาใช้เพื่ออ้างถึง "อาณานิคมออสตราเลเชีย" ในความหมายนี้จะสื่อถึงอาณานิคมของบริเตนที่อยู่ทางใต้ของเอเชียโดยเฉพาะ ได้แก่ นิวเซาท์เวลส์, ควีนส์แลนด์, เซาท์ออสเตรเลีย, แทสเมเนีย, เวสเทิร์นออสเตรเลีย, วิกตอเรีย (กล่าวคือ อาณานิคมออสเตรเลีย) และนิวซีแลนด์ 

ออสตราเลเชียยังคงได้รับความสนใจในเชิงภูมิรัฐศาสตร์อย่างต่อเนื่องในช่วงต้นคริสต์ศตวรรษที่ 20 ฮันซง ลี นักประวัติศาสตร์ พบว่าท่ามกลางบริบทของการล่าอาณานิคมของบริเตน นักภูมิรัฐศาสตร์ชาวเยอรมันพิจารณาว่า "ออสตราเลเชีย" เป็นขั้วอำนาจถ่วงดุลกับขอบทะเลใต้ของเยอรมัน (Südseerand) ในอดีต ซึ่งทั้งสองส่วนนี้รวมกันเป็นภูมิภาค "อินโด-แปซิฟิก"

*พจนานุกรมภาษาอังกฤษ ฉบับออกซ์ฟอร์ด นิวซีแลนด์* (New Zealand Oxford Dictionary) ให้ความหมายของ "ออสตราเลเชีย" ไว้สองประการ ประการแรก ซึ่งใช้กันมากในออสเตรเลีย คือ "ออสเตรเลีย, นิวซีแลนด์, นิวกินี และเกาะใกล้เคียงในมหาสมุทรแปซิฟิก" ส่วนอีกประการหนึ่ง ซึ่งใช้กันมากในนิวซีแลนด์ จะหมายถึงเพียงแค่ประเทศออสเตรเลียและนิวซีแลนด์เท่านั้น ขณะที่พจนานุกรมเมเรียม-เว็บสเตอร์ออนไลน์สองฉบับ (*Collegiate* และ *Unabridged*) นิยามออสตราเลเชียว่าประกอบด้วย "ออสเตรเลีย, นิวซีแลนด์ และเมลานีเซีย" ส่วนพจนานุกรมแอมริกันเฮริเทจ (American Heritage Dictionary) ออนไลน์ ยอมรับความหมายที่ใช้กันอยู่สองนัย คือความหมายหนึ่งที่เจาะจงกว่า และอีกความหมายหนึ่งที่กว้างกว่าซึ่งครอบคลุมพื้นที่เกือบทั้งหมดของโอเชียเนีย

นิวกินียังถูกพิจารณาว่าเป็นส่วนหนึ่งของเมลานีเซีย เนื่องจากประชากรพื้นเมืองในพื้นที่เป็นชาวเมลานีเซียโดยเชื้อชาติ ในขณะที่นิวซีแลนด์ถูกพิจารณาว่าเป็นส่วนหนึ่งของโปลินีเซีย เนื่องจากชาวเมารีซึ่งเป็นประชากรพื้นเมืองนั้นเป็นชาวโปลินีเซียโดยเชื้อชาติ

## ประชากรศาสตร์

## ดูเพิ่ม
* เอเชีย-แปซิฟิก
* ออสตราเลเชียในโอลิมปิก
* ดาวน์อันเดอร์
* ซุนดาแลนด์
* ทวีปซีแลนเดีย

## อ้างอิง

## แหล่งข้อมูลอื่น

* 


หมวดหมู่:ทวีปออสเตรเลีย
หมวดหมู่:เขตโอเชียเนีย
หมวดหมู่:ภูมิภาคในเขตโอเชียเนีย
วงศ์ปลาสวาย

**วงศ์ปลาสวาย** () เป็นปลาหนัง มีรูปร่างเพรียว ส่วนท้องใหญ่ ลำตัวแบนข้างเล็กน้อย หัวโต ตาโต มีหนวด 2 คู่ ช่องหน้าและหลังมีขนาดเท่ากัน ครีบไขมันและครีบท้องเล็ก  ฐานครีบก้นยาว กระเพาะขนาดใหญ่รียาว มี 1–4 ตอน ใช้ชื่อวงศ์ว่า Pangasiidae (/แพน-กา-ซิ-อาย-ดี/)

พบขนาดตั้งแต่ไม่เกิน 40 เซนติเมตร เช่น ปลาสังกะวาดท้องคม หรือ ปลายอนปีก (*Pangasius pleurotaenia*) จนถึง 3 เมตรใน ปลาบึก (*Pangasianodon gigas*) ซึ่งได้ชื่อว่าเป็นปลาน้ำจืดไม่มีเกล็ดที่ขนาดใหญ่ที่สุดในโลก การกระจายพันธุ์จากอินเดีย, เอเชียตะวันออกเฉียงใต้ และเกาะบอร์เนียวในอินโดนีเชีย 

เป็นปลาที่กินเนื้อเป็นอาหาร กินปลาขนาดเล็กและสัตว์น้ำขนาดเล็กเป็นอาหาร เช่น กุ้ง หรือ หอยฝาเดียว นอกจากนี้ยังเป็นปลาที่มีพฤติกรรมกินซากอีกด้วย ทั้งซากพืชและซากสัตว์ เช่น ปลาเทพา (*Pangasius sanitwongsei*)

มีทั้งหมด 30 ชนิด และพบในประเทศไทยประมาณ 12 ชนิด ซึ่งปลาที่มีขนาดเล็กจะเรียกชื่อซ้ำซ้อนในแต่ละชนิดว่า "สังกะวาด" หรือ   จัดเป็นปลาน้ำจืดเศรษฐกิจชนิดหนึ่งที่คนไทยนิยมบริโภคและรู้จักกันดี และจากการศึกษาล่าสุด พบว่าเนื้อปลาในวงศ์ปลาสวายนี้มี มากกว่าปลาทะเลเสียอีก โดยเฉพาะอย่าง ปลาสวาย (*P. hypophthalmus*) มีโอเมกา 3 สูงถึง 2,570 มิลลิกรัม ต่อน้ำหนัก 100 กรัม

## อนุกรมวิธาน
30 ชนิด ใน 3 สกุล:
* สกุล *[[Helicophagus]]*
** *[[Helicophagus leptorhynchus]]* Ng & Kottelat, 2000
** *[[Helicophagus typus]]* Bleeker, 1858
** ปลาสวายหนู, *[[ปลาสวายหนู|Helicophagus waandersii]]* Bleeker, 1858
* สกุล *[[Pangasianodon]]*
** ปลาบึก, *[[Pangasianodon gigas]]* (Chevey, 1931)
** ปลาสวาย, *[[Pangasianodon hypophthalmus]]*  (Sauvage, 1878) 
* สกุล *[[Pangasius]]*
** *[[Pangasius bedado]]* Roberts, 1999
** ปลาเผาะ, *[[ปลาเผาะ|Pangasius bocourti]]* Sauvage, 1880
** ปลาโมง, *[[ปลาโมง|Pangasius conchophilus]]* Roberts & Vidthayanon, 1991
** *[[Pangasius djambal]]* Bleeker, 1846
** *[[Pangasius elongatus]]* Pouyaud, Gustiano & Teugels, 2002
** *[[Pangasius humeralis]]* Roberts, 1989
** *[[Pangasius kinabatanganensis]]* Roberts & Vidthayanon, 1991
** ปลายาว*, [[ปลายาว|Pangasius krempfi]]* Fang & Chaux, 1949
** *[[Pangasius kunyit]]* Pouyaud, Teugels & Legendre, 1999
** ปลาเทโพ, *[[ปลาเทโพ|Pangasius larnaudii]]* Bocourt, 1866
** *[[Pangasius lithostoma]]* Roberts, 1989
** ปลาสังกะวาดเหลือง, *[[ปลาสังกะวาดเหลือง|Pangasius macronema]]* Bleeker, 1851
** *[[Pangasius mahakamensis]]* Pouyaud, Gustiano & Teugels, 2002
** *[[Pangasius mekongensis]]* Gustiano, Teugels & Pouyaud, 2003
** ปลาสังกะวาดท้องโต, *[[ปลาสังกะวาดท้องโต|Pangasius micronemus]]* Bleeker, 1847
** *[[Pangasius myanmar]]* Roberts & Vidthayanon, 1991
** *[[Pangasius nasutus]]*  (Bleeker, 1863) 
** *[[Pangasius nieuwenhuisii]]*  (Popta, 1904) 
** ปลาสวายหางเหลือง, *[[ปลาสวายหางเหลือง|Pangasius pangasius]]*  (Hamilton, 1822) 
** ปลาสังกะวาดท้องคม, *[[ปลาสังกะวาดท้องคม|Pangasius pleurotaenia]]* Sauvage, 1878
** ปลาสังกะวัง, *[[ปลาสังกะวัง|Pangasius polyuranodon]]* Bleeker, 1852
** *[[Pangasius rheophilus]]* Pouyaud & Teugels, 2000
** *[[Pangasius sabahensis]]* Gustiano, Teugels & Pouyaud, 2003
** ปลาเทพา, *[[ปลาเทพา|Pangasius sanitwongsei]]* Smith, 1931
** *[[Pangasius tubbi]]* Inger & Chin, 1959

## อ้างอิง

## แหล่งข้อมูลอื่น

* Family Pangasiidae - Shark catfishes. *FishBase*

สวาย
สวาย
ตรัสรู้

**ตรัสรู้** หมายถึง การรู้แจ้งของพระพุทธเจ้า ซึ่งเป็นการรู้สภาวะของสิ่งทั้งหลายตามความเป็นจริง ในหลักอริยสัจ 4

## เหตุการณ์
หลังจากพระโคดมทรงบำเพ็ญทุกรกิริยาที่ตำบลอุรุเวลาเสนานิคมอยู่นานถึง 6 ปี ก็ยังไม่บรรลุ จึงทรงละหนทางนี้ แล้วระลึกได้ว่าเมื่อทรงพระเยาว์ได้เคยนั่งสมาธิใต้ต้นหว้า ด้วยความสงัดจากกาม สงัดจากอกุศลธรรมทั้งหลาย จึงได้ปฐมฌานมาตั้งแต่ครั้งนั้น พระองค์จึงตัดสินพระทัยกลับเสวยพระกระยาหาร ทำให้ร่างกายกลับมีพลัง พระทัยเริ่มสงัดจากกาม สงัดจากอกุศลธรรมอีกครั้ง จนได้บรรลุฌานเป็นลำดับจนถึงจตุตถฌาน ในขณะที่จิตเป็นสมาธิ บริสุทธิ์ผ่องแผ้ว ตั้งมั่น อย่างนี้ ก็ทรงบรรลุญาณ 3 แต่ละขั้นในปฐมยาม มัชฌิมยาม และปัจฉิมยาม ตามลำดับ ในช่วงเวลานี้จึงทรงรู้ว่าอวิชชาถูกกำจัดแล้ว เหตุการณ์นี้เกิดขึ้นในวันเพ็ญเดือน 6

## อริยสัจ 4

ในสังยุตตนิกาย มหาวารวรรค สัมมาสัมพุทธสูตร พระโคตมพุทธเจ้าตรัสว่า เพราะพระองค์ได้ตรัสรู้อริยสัจ 4 ประการตามความเป็นจริง พระองค์จึงเป็นพระอรหันต์สัมมาสัมพุทธเจ้า และในอรหันตสูตร ตรัสว่าพระอรหันตสัมมาสัมพุทธเจ้าทั้งหมด ทั้งในอดีตกาล อนาคตกาล และในปัจจุบันกาล ล้วนตรัสรู้ซึ่งอริยสัจ 4 เดียวกันนี้ตามความเป็นจริง

## ลัทธิอนุตตรธรรม
ลัทธิอนุตตรธรรม เชื่อว่าพระพุทธเจ้าตรัสรู้จุดญาณทวาร ซึ่งเป็นประตูสู่นิพพาน เนื่องจากพระแม่องค์ธรรมสงสารพระโคดมที่ลำบากบำเพ็ญทุกรกิริยามาหลายปีแต่ยังไม่บรรลุ จึงให้พระทีปังกรพุทธเจ้าจำแลงเป็นดาวประกายพรึกมาเปิดจุดญาณทวารให้ พระโคดมจึงได้ตรัสรู้ เป็นลัทธิที่เกิดขึ้นมาใหม่ รวบรวมความเชื่อหลาย ๆ ลัทธิ ปัจจุบันเป็นลัทธิผิดกฎหมายของประเทศจีน

## อ้างอิง
; เชิงอรรถ

; บรรณานุกรม

* พระไตรปิฎก ฉบับสยามรัฐ
*พระธรรมกิตติวงศ์ (ทองดี สุรเตโช), *พจนานุกรมเพื่อการศึกษาพุทธศาสน์ ชุด คำวัด,* วัดราชโอรสารามราชวรวิหาร กรุงเทพฯ พ.ศ. 2548

หมวดหมู่:พระพุทธเจ้า
หมวดหมู่:หลักธรรมของศาสนาพุทธ
หมวดหมู่:คำศัพท์ศาสนาพุทธ
พระตำหนักม่อนจ๊อกป๊อก

**พระตำหนักม่อนจ๊อกป๊อก** เป็นตำหนักพักร้อนของเจ้าดารารัศมี พระราชชายา มีลักษณะเป็นพระตำหนักไม้สักโปร่งขนาดใหญ่บนดอยสุเทพ เป็นที่ทรงเพาะพันธุ์ปลูก กุหลาบจุฬาลงกรณ์ และเป็นที่ออกประทับรับรอง พระบรมวงศานุวงศ์ชั้นผู้ใหญ่ ในพระบรมราชจักรีวงศ์หลายพระองค์ 

ภายหลัง เจ้าดารารัศมี พระราชชายา ได้ถวายที่ดินและพระตำหนักแก่ วัดพระธาตุดอยสุเทพราชวรวิหาร

พระตำหนักม่อนจ๊อกป๊อก มีเนื้อที่ทั้งหมดประมาณ 18 ไร่ พระตำหนักหันหน้าไปทางทิศตะวันออก ที่เสาปูนหน้าบ้านมีแผ่นหินอ่อนเขียนไว้ว่า “ม่อนจ็อกป็อก พ.ศ. ๒๔๖๑” ภายในมีทั้งห้องโถง ที่ฝาบ้านมีภาพขนาดใหญ่ติดไว้ มีห้องนอนทั้งหมด 5 ห้อง รวมถึงห้องน้ำ ห้องครัว มีห้องหนึ่งสันนิษฐานว่าเป็นห้องบรรทมของพระราชชายา เจ้าดารารัศมี มีเตียงนอนโบราณ สภาพดีตั้งอยู่และยังมีห้องชั้นล่างเป็นห้องใต้ดิน ส่วนด้านหลังพระตำหนัก มีสนามหญ้าขนาดพอประมาณ ถัดไปทางทิศใต้มีสระน้ำเก่า บ้านไม้เก่ายกพื้น และซากปรักหักพังเหลือแต่เสาปูน เตาผิง ทางเดินปูด้วยอิฐ

ปัจจุบันถูกรื้อถอนไปแล้ว

## อ้างอิง

ม่อมจ๊อกป๊อก
หมวดหมู่:สิ่งก่อสร้างในอำเภอเมืองเชียงใหม่
หมวดหมู่:สิ่งก่อสร้างตั้งแต่ พ.ศ. 2461
หมวดหมู่:เจ้าดารารัศมี พระราชชายา
พีชคณิต

**พีชคณิต** () เป็นหนึ่งในสาขาทั่วไปของคณิตศาสตร์ กล่าวโดยย่อคือการศึกษาเกี่ยวกับสัญกรณ์คณิตศาสตร์และกฎในการจัดการสัญกรณ์ในสูตร โดยเป็นสาขาที่เชื่อมโยงในคณิตศาสตร์เกือบทั้งหมด

คำว่า "พีชคณิต" เป็นคำศัพท์ภาษาสันสกฤต พบครั้งแรกในตำราคณิตศาสตร์ชื่อสิทธานตะ ศิโรมณิ ของนักคณิตศาสตร์อินเดียชื่อ ภาสกร หรือ ภาสกราจารย์ ส่วนในภาษาอังกฤษ แอลจีบรา (algebra) มาจากภาษาอาหรับคำว่า الجبر (อัลญับร์) แปลว่า การรวมกันใหม่ หรือการจัดกระดูก

## ศัพทมูลวิทยา

ศัพท์ *algebra* ในภาษาอังกฤษมาจากคำว่า *อัลญับร์* () ซึ่งมาจากชื่อหนังสือ*[[อัลกิตาบุลมุคตะศ็อรฟีฮิซาบิลญับร์ วัลมุกอบะละฮ์|อิลมุลญับร์ วัลมุกอบะละฮ์]]* ("ศาสตร์แห่งการฟื้นฟูและความสมดุล") ในช่วงต้นคริสต์ศตวรรษที่ 9 ของอัลคอวาริซมีย์ นักคณิตศาสตร์และนักดาราศาสตร์ชาวเปอร์เซีย ในผลงานนี้ คำว่า *อัลญับร์* สื่อถึงการย้ายพจน์จากด้านหนึ่งของสมการไปอีกด้านหนึ่ง และคำว่า المقابلة *อัลมุกอบะละฮ์* ("ความสมดุล") สื่อถึงการบวกพจน์ให้เท่ากันทั้งสองข้าง ในหนังสือที่แปลเป็นภาษาละตินย่อชื่อเรื่องเป็น *algeber* หรือ *algebra* ก่อนที่จะเข้าไปในภาษาอังกฤษช่วงคริสต์ศตวรรษที่ 15 ผ่านภาษาสเปน, อิตาลี หรือละตินสมัยกลาง เดิมคำนี้สื่อถึงขั้นตอนการผ่าตัดและจัดกระดูกที่หักหรือเคล็ด มีการบันทึกคำนี้ในความหมายทางคณิตศาสตร์ (ในภาษาอังกฤษ) ครั้งแรกในคริสต์ศตวรรษที่ 16

## อ้างอิง

### ผลงานที่อ้างอิง
* 
* 
* 

## อ่านเพิ่ม
* 
* 
* 
* 
* 
* 
* 
* 

## แหล่งข้อมูลอื่น

* Khan Academy: Conceptual videos and worked examples
* Khan Academy: Origins of Algebra, free online micro lectures
* Algebrarules.com: An open source resource for learning the fundamentals of Algebra
* 4000 Years of Algebra, lecture by Robin Wilson, at Gresham College, October 17, 2007 (available for MP3 and MP4 download, as well as a text file).
*
คุ้มรินแก้ว

**คุ้มรินแก้ว** เป็นหนึ่งในคุ้มหลวง ใน พลตรี เจ้าแก้วนวรัฐ เจ้าผู้ครองนครเชียงใหม่ องค์ที่ 9 ตั้งอยู่ที่ถนนห้วยแก้ว อำเภอเมืองเชียงใหม่ จังหวัดเชียงใหม่ ใกล้กับห้างสรรพสินค้ากาดสวนแก้ว ปัจจุบันคุ้มแห่งนี้ได้ถูกรื้อและสร้างอาคารห้วยแก้ว เรสสิเดนท์ ขึ้นมาแทนเป็นอาคารที่พักขนาดใหญ่สำหรับเช่าพัก ส่วนตัวคุ้มที่รื้อ เจ้าของได้นำไม้ไปถวายให้กับวัดในเขตอำเภอสันกำแพง จังหวัดเชียงใหม่

การรื้อคุ้มหรือหอคำแล้วนำไม้ไปสร้างอาคารในวัดนั้นเป็นประเพณีนิยมที่ทำกันมาตั้งแต่ในอดีต เช่น พระเจ้าอินทวิชยานนท์ เจ้าผู้ครองนครเชียงใหม่ องค์ที่ 7 (พ.ศ. 2416-2439) โปรดให้รื้อหอคำของพระเจ้ามโหตรประเทศ เจ้าผู้ครองนครเชียงใหม่ องค์ที่ 5 (พ.ศ. 2390 - 2397) ไปสร้างวิหารหลวงของวัดพันเตา เป็นต้น

คุ้มรินแก้ว เป็นตำหนักของเจ้าดารารัศมี พระราชชายา เป็นอาคารสองชั้นทรงยุโรปที่ทันสมัยมากในยุคนั้น ในช่วงสุดท้ายของพระชนม์ชีพพระองค์ได้ประทับและสิ้นพระชนม์ ณ คุ้มรินแก้วแห่งนี้

## อ้างอิง

หมวดหมู่:คุ้มในจังหวัดเชียงใหม่
หมวดหมู่:ประวัติศาสตร์เชียงใหม่
หมวดหมู่:เจ้าแก้วนวรัฐ
หมวดหมู่:สิ่งก่อสร้างที่ถูกรื้อถอน
ราชสมาคมกุหลาบแห่งประเทศอังกฤษ

**ราชสมาคมกุหลาบแห่งประเทศอังกฤษ** หรือ **The Royal National Rose Society (RNSS)** เป็นราชสมาคม (Royal Society) หรือ สมาคมด้านพฤกษศาสตร์เฉพาะทางที่เก่าแก่ที่สุดในโลก (the world's oldest specialist plant society) สมาคมนี้อุทิศให้กับการปลูกกุหลาบโดยเฉพาะ ก่อตั้งขึ้นในปี พ.ศ. ๒๔๒๙ ตั้งอยู่ที่เมือง ST.Albans ประเทศอังกฤษ เป็นสมาคมในรูปแบบสมาชิก ปัจจุบัน สมาชิกประกอบไปด้วย นักพฤกษศาสตร์ด้านกุหลาบทั้งมืออาชีพและสมัครเล่นทั้งในเครือจักรภพและทั่วโลก ทั้งนี้ สมาคมมีงานค้นคว้าวิจัยทดลอง การอบรมให้ความรู้และจัดงานนิทรรศการต่างๆ รวมทั้งจัดพิมพ์นิตยสารไตรมาศ ชื่อว่า "Rose" แก่มวลหมู่สมาชิก

ปัจจุบัน สมาคมกำลังดำเนินการก่อสร้างงานชิ้นเอก คือ "The Gardens of the Rose" ณ ที่ตั้งสำนักงานใหญ่ ซึ่งจะเป็นแหล่งรวบรวมกุหลาบกว่า 30,000 ต้น ซึ่งจะเปิดให้ประชาชนทั่วไปเยี่ยมชมในปี พ.ศ. ๒๕๕๐

การดำรงตำแหน่งสมาชิกของ พระราชชายา เจ้าดารารัศมี ในสมาคมแห่งนี้นั้นเมื่อใดไม่ปรากฏ แต่สันนิษฐานว่าช่วงเวลาดังกล่าว มีพ่อค้าชาวอังกฤษซึ่งส่วนใหญ่สมัยนั้น อยู่ในกลุ่มเชื้อสายราชวงศ์ หรือครอบครัวขุนนางเก่าแก่ หรือได้รับการสนับสนุนจากพระราชวงศ์ ได้เข้ามาติดต่อค้าขายกับเจ้านายฝ่ายเหนือในนครเชียงใหม่  และทราบว่า พระราชชายาฯ โปรดกุหลาบ จึงถวายคำแนะนำเกี่ยวกับสมาคม สันนิษฐานว่าทรงอยู่ในพระฐานะ "สมาชิกกิตติมศักดิ์" ไม่ใช่ "สมาชิกทั่วไป" เพราะทรงได้รับการถวายกุหลาบพันธุ์ใหม่ๆ จากสมาคมทุกปี  

 
## อ้างอิง
จุฬาลงกรณมหาวิทยาลัย. **กุหลาบจุฬาลงกรณ์**. http://www.arts.chula.ac.th/~complit/chularose.htm 

หมวดหมู่:สมาคม
หมวดหมู่:กุหลาบ
สมาชิกกิตติมศักดิ์

**สมาชิกกิตติมศักดิ์** สถานภาพของสมาชิกแบบพิเศษ ที่ ชมรม สมาคม หรือ องค์กรต่างๆ มักเชิญ พระราชวงศ์ ข้าราชการผู้ใหญ่ เข้ามาดำรงตำแหน่ง เพื่อเป็นเกียรติแก่องค์การเหล่านั้น

หมวดหมู่:สังคมมนุษย์
น้ำเค็ม (แก้ความกำกวม)

**น้ำเค็ม** อาจหมายถึง
* น้ำทะเล น้ำในทะเลหรือมหาสมุทร
* น้ำเกลือ น้ำที่มีเกลือละลายอยู่
* บ้านน้ำเค็ม ตำบลบางม่วง อำเภอตะกั่วป่า จังหวัดพังงา
* ลูกน้ำเค็ม สำนวนไทย ใช้เรียกคนที่เกิดหรือเติบโตแถบชายทะเล หรืออาจหมายถึง ทหารเรือ
* พวกน้ำเค็ม จากรายการยกสยาม ช่อง9 ความหมายคือ นักเรียนนอก ในอดีตคนไทยต้องเดินทางเรือ เพื่อไปเรียนต่อต่างประเทศ จึงเรียกว่า พวกน้ำเค็ม
คามิว (เก็นโซซุยโคเด็น)

**คามิว** ( ; ) เป็นตัวละครจากเกมเก็นโซซุยโคเด็น ซึ่งปรากฏตัวในภาค II และเก็นโซซุยโคไกเด็น ฉบับที่ 2 คามิวดำรงตำแหน่งเป็นเป็นหัวหน้าของกองทัพอัศวินแดงแห่งมาธิลดา

## ข้อมูลส่วนตัว
* ชื่อ: คามิว
* ดวงดาวประจำตัว: จิคิ (Chiki)
* บ้านเกิด: คามาโร (Camaro)
* อายุ: 27 ปี
* เผ่าพันธุ์: มนุษย์
* รูนที่ถือครอง: รูนไฟระดับสูง (Rage Rune)
* ครอบครัว: ไม่ปรากฏ
* สถานะ: หัวหน้ากองทัพอัศวินแดงแห่งมาธิลดา (Captain of the red Matilda Knight)
* สถานที่อยู่ปัจจุบัน: ไม่ปรากฏ
* สงครามที่เข้าร่วม: สงครามรวบรวมแผ่นดินดูนัน

## ประวัติ
คามิวเกิดในอาณาจักรอัศวินอิสระแห่งคามาโร (Free Knights of Camaro) เมื่อเติบโตขึ้นก็ได้ถูกฝึกฝนให้กลายเป็นอัศวิน แต่ตามธรรมเนียมปฏิบัติของคามาโร ลูกชายคนโตของตระกูลเท่านั้นจึงจะมีสิทธิ์ในการเข้าเป็นอัศวินแห่งคามาโรได้ ทำให้เขาต้องกลายเป็นอัศวินฝึกหัดตลอดไป ด้วยเหตุผลนั้นเองทำให้คามิวเข้าสมัครเป็นอัศวินแห่งมาธิลดา ในวันสอบเข้ากองอัศวินคามิวพบกับไมโคลทอฟและได้ทำการประลองต่อสู้กันแต่หาผู้ชนะไม่ได้ ทำให้ทั้งคู่ได้เข้าเป็นอัศวินแห่งมาธิลดา ในอีกสิบปีต่อมาคามิวและไมโคลทอฟได้กลายเป็นหัวหน้ากองอัศวิน โดยคามิวได้ตำแหน่งหัวหน้ากองอัศวินแดง และไมโคลทอฟได้รับตำแหน่งกองอัศวินน้ำเงิน คามิวยังได้ถูกจารึกลงในประวัติศาสตร์แห่งมาธิวดาว่าเป็นอัศวินที่มีอายุน้อยที่สุดในกองทัพอีกด้วย

คามิสปรากฏตัวในสงครามรวบรวมแผ่นดินดูนัน ไมโคลทอฟไม่พอใจที่โกรูโดหัวหน้ากองทัพอัศวินแห่งมาธิลดาไม่ยอมเอากองทัพอัศวินออกไปช่วยเหลือประชาชนและปล่อยให้ประชาชนถูกกองทัพไฮน์แลนด์ฆ่าตาย ทำให้ไมโคลทอฟถึงกับยอมถอดตราอัศวินออกซึ่งคามิวเองก็เข้าข้างไมโคลทอฟ และในที่สุดก็ได้เข้ามาเป็นพวกเดียวกับริโอ ทำให้กองทัพของริโอมีความแข็งแกร่งมากยิ่งขึ้น

ภายหลังจากสิ้นสุดสงครามคามิวและไมโคลทอฟช่วยกันบูรณะกองทัพอัศวินแห่งมาธิลดาขึ้นมาใหม่ (กองทัพเก่าล่มสลายไปพร้อมกับโกรูโด) ก่อนที่จะออกเดินทางไปยังกราสแลนด์ ขณะเดินทางเขาได้ไปยังหมู่บ้านมิลิต ซึ่งเป็นสถานที่ที่ทำให้คามิวได้พบมากิกับเพื่อนสมัยเด็กของเขาอีกครั้ง และได้เข้าไปพัวพันกับเหตุการณ์วีรบุรุษเพลิง (Fire Champion) ตัวปลอม (ซึ่งทราบภายหลังว่าเป็นอดีตอัศวินขาวลูกน้องของโกรูโด) หลังจากเหตุการณ์นี้เขาก็ได้ออกเดินทางต่อไป

หมวดหมู่:เก็นโซซุยโคเด็น
ความเบื่อหน่าย

**ความเบื่อหน่าย** () เป็นภาวะอารมณ์หนึ่งของมนุษย์ที่รู้สึกขาดกิจกรรม หรือเมื่อมนุษย์รู้สึกไม่สนใจต่อโอกาสที่อยู่รอบตัว ไม่พึงพอใจกับสภาวะที่เป็นอยู่ หรืออยากเปลี่ยนแปลงสภาวะแต่เปลี่ยนไม่ได้ หรือการไม่มีสิ่งเร้าหรือแรงบันดาลใจมากระตุ้น หรือเป็นสภาวะที่ไม่ยินดียินร้ายกับสิ่งใด จึงทำให้เกิดความเบื่อหน่าย ซึ่งภาวะอารมณ์นี้จะเกิดแต่เพียงช่วงหนึ่ง แต่ก็อาจหายไปได้เอง

## จิตวิทยา
ความเบื่อหน่ายซึ่งได้จำกัดความโดย ซี.ดี.ฟิชเชอร์ ในพจน์ของกระบวนการจิตวิทยาส่วนกลางว่า: "สถานะอารมณ์ไม่น่าพึงพอใจอันส่งผลเป็นระยะเวลาหนึ่ง ซึ่งมนุษย์รู้สึกขาดความสนใจและพบความยากลำบากในการเอาใจจดจ่อกับกิจกรรมที่กำลังทำอยู่ในปัจจุบัน" เอ็ม.อาร์.เลียรี ได้อธิบายว่าความเบื่อหน่ายเป็น "ประสบการณ์เกี่ยวกับอารมณ์ซึ่งเกี่ยวข้องกับกระบวนการการรับรู้เกี่ยวกับความน่าสนใจ" จิตวิทยาเชิงบวกได้อธิบายว่าความกังวลเป็นการตอบสนองต่อความท้าทายระดับกลางต่อประเด็นที่หนักหนาสาหัสกว่าทักษะที่มีอยู่ คำจำกัดความเหล่านี้ทำให้เป็นที่กระจ่างว่าความเบื่อหน่ายมิได้เกิดมาจากขาดการทำกิจกรรม แต่มาจากความไม่สามารถเข้าถึงกิจกรรมอย่างใดอย่างหนึ่งได้

ความเบื่อหน่ายสามารถจำแนกออกได้เป็น 3 ประเภท ซึ่งล้วนแต่เกี่ยวข้องกับปัญหาของการรับมือความสนใจ นี่รวมไปถึงเมื่อเราถูกห้ามมิให้ความสนใจในบางสิ่งบางอย่าง เมื่อเราถูกบังคับให้สนใจกับกิจกรรมบางอย่างที่เราไม่ต้องการ หรือเมื่อเราไม่สามารถรักษาระดับความสนใจในกิจกรรมอย่างหนึ่งโดยปราศจากเหตุผล ความโน้มเอียงเบื่อหน่าย (boredom proneness) เป็นความชอบที่จะได้รับประสบการณ์ความเบื่อหน่ายทุกประเภท ซึ่งประเมินได้โดยมาตรวัดความโน้มเอียงเบื่อหน่าย (Boredom Proneness Scale)

จากคำจำกัดความที่ระบุไว้ข้างต้น การวิจัยสมัยใหม่ค้นพบว่าความโน้มเอียงเบื่อหน่ายได้มีส่วนเกี่ยวข้องกับความล้มเหลวของการให้ความสนใจอย่างชัดเจน ทั้งความเบื่อหน่ายและความโน้มเอียงเบื่อหน่ายมีส่วนเกี่ยวข้องกับความเศร้าใจและอาการเศร้าทั้งทางหลักวิชาและตามหลักการสังเกต ถึงแม้ว่าความเบื่อหน่ายมักจะถูกมองว่าเป็นสิ่งกวนใจที่ไร้สาระและไม่รุนแรงนัก ความโน้มเอียงไปในทางเบื่อหน่ายได้เชื่อมโยงเข้ากับปัญหาจิตวิทยา กายภาพ การศึกษาและสังคมอย่างกว้างขวาง

## อ้างอิง

หมวดหมู่:อารมณ์
ไมโคลทอฟ

**ไมโคลทอฟ** () เป็นตัวละครจากเกมเก็นโซซุยโคเด็น II และเก็นโซซุยโคไกเด็น ฉบับที่ 2 ไมโคลทอฟเป็นหัวหน้าของกองทัพอัศวินน้ำเงินแห่งมาธิลดา

## ข้อมูลส่วนตัว
ชื่อ: ไมโคลทอฟ 
ดวงดาวประจำตัว: จิโม (Chimou) 
บ้านเกิด: รอคแอกซ์ (Rockaxe) 
อายุ: 26 ปี (เก็นโซซุยโคเด็น II) 
เผ่าพันธุ์: มนุษย์ 
รูนที่ถือครอง: ไม่ปรากฏ 
ครอบครัว: ไม่ปรากฏ 
สถานะ: หัวหน้ากองทัพอัศวินน้ำเงินแห่งมาธิลดา (Captain of the blue Matilda Knight) 
สถานที่อยู่ปัจจุบัน: ไม่ปรากฏ 
สงครามที่เข้าร่วม: สงครามรวบรวมแผ่นดินดูนัน

## ประวัติ
ไมโคลทอฟเป็นคนที่มีนิสัยซึ่อตรงและหัวรุนแรง แต่อย่างไรก็ตามเขายึดถือความถูกต้องอยู่เหนือสิ่งอื่นใดและพยายามทำทุกสิ่งทุกอย่างที่เขาจะสามารถทำได้เพื่อทำในสิ่งที่ถูกต้อง

ในขณะที่โกรูโดไม่ยอมให้กองทัพเข้าช่วยเหลือประชาชนจนทำให้ประชาชนต้องล้มตายเป็นจำนวนมาก ไมโคลทอฟทนกับการกระทำนี้ไม่ได้จึงปลดตราอัศวินออกและเข้าร่วมกับกองทัพของริโอพร้อมกับคามิวเพื่อนสนิทของเขา ซึ่งได้กลายเป็นกองกำลังสำคัญของกองทัพดูนัน

ภายหลังจากสิ้นสุดสงครามไมโคลทอฟและคามิวช่วยกันบูรณะกองทัพอัศวินแห่งมาธิลด้าขึ้นมาใหม่ (กองทัพเก่าล่มสลายไปพร้อมกับโกรูโด) ก่อนที่จะออกเดินทางไปยังกราสแลนด์ ขณะเดินทางเขาได้ไปยังหมู่บ้านมิลิต และได้เข้าไปพัวพันกับเหตุการณ์วีรบุรุษเพลง (Fire Champion) ตัวปลอม (ซึ่งทราบภายหลังว่าเป็นอดีตอัศวินขาวลูกน้องของโกรูโด) หลังจากเหตุการณ์นี้เขาก็ได้ออกเดินทางต่อไป

หมวดหมู่:เก็นโซซุยโคเด็น
ลูกเสือชาวบ้าน

thumb|ผ้าพันคอของลูกเสือชาวบ้าน ของจากก่อนการสังหารหมู่มหาวิทยาลัยธรรมศาสตร์

**ลูกเสือชาวบ้าน** เป็นกลุ่มทหารอาสาสมัคร ที่มีการจัดกิจกรรมผ่านการลูกเสือ ก่อตั้งขึ้นในปี 2497 โดยตำรวจตระเวนชายแดนฝึกสอนให้ชาวบ้านรู้จักดูแลความปลอดภัยในหมู่บ้าน การป้องกันตนเอง ตลอดจนการสอดแนมรักษาความปลอดภัยตามแนวชายแดนเป็นอันดับต้น เพื่อป้องกันการคุกคามของพรรคคอมมิวนิสต์แห่งประเทศไทย ภายหลังได้รับการขยายไปทั่วประเทศ สมาชิกลูกเลือชาวบ้านเข้าไปร่วมในการเคลื่อนไหวทางสังคม เช่น เหตุการณ์ 14 ตุลา 2516 

กองอำนวยการรักษาความมั่นคงภายในราชอาณาจักรเข้าควบคุมลูกเสือชาวบ้านในปี 2517 แล้วเริ่มขยายเข้าไปในเขตเมืองเพื่อตอบโต้การเคลื่อนไหวของฝ่ายซ้าย พระบรมวงศานุวงศ์สนับสนุนกลุ่มลูกเสือชาวบ้าน เช่น ถวายผ้าพันคอ ช่วงหนึ่ง คนวัยทำงานถึง 1 ใน 5 เคยเป็นสมาชิกลูกเสือชาวบ้าน 

ในเหตุการณ์เหตุการณ์ 6 ตุลา พ.ศ. 2519 เป็นกลุ่มฝ่ายขวากลุ่มหนึ่งที่มีส่วนในการลงประชาทัณฑ์นักศึกษาในมหาวิทยาลัยธรรมศาสตร์  ขบวนการนี้ได้กลายเป็นม็อบชนชั้นกลางระดับล่าง ซึ่งรัฐปล่อยให้กลุ่มสลายไปหลังรัฐประหารในประเทศไทย พ.ศ. 2519 

## อ้างอิง

## แหล่งข้อมูลอื่น

### หนังสือและบทความ

*พัชรลดา จุลเพชร. “ลูกเสือชาวบ้าน: จากอดีตถึงปัจจุบัน.” *ฟ้าเดียวกัน* 3, 1 (ม.ค.-มี.ค. 2548): 98-121.
*Prajak Kongkirati. “Counter-Movement in Democratic Transition: Thai Right-Wing Movements after the 1973 Popular Uprising.” *Asian Review* 19 (2006): 101-135.

### เว็บไซต์

*ลูกเสือชาวบ้าน จาก เว็บไซต์กองกำกับการตำรวจตระเวนชายแดน 

หมวดหมู่:ลูกเสือไทย
หมวดหมู่:การก่อการกำเริบคอมมิวนิสต์ในประเทศไทย
ทาก

200px|right|thumb|ทากชนิด ''Arion rufus''

**ทาก** เป็นชื่อสามัญที่คนไทยใช้เรียกสัตว์ไม่มีกระดูกสันหลัง 2 กลุ่ม ซึ่งมีความแตกต่างกันของโครงสร้างร่างกาย กลุ่มแรกคือ ทากดูดเลือด (leech) เป็นกลุ่มเดียวกับปลิงดูดเลือด จัดอยู่ในไฟลัม Annelida คลาสฮิรูดินี (Hirudinae) และ กลุ่มที่สองคือหอยทาก (slug) และทากทะเล (sea slug) อยู่ในไฟลัมมอลลัสกา ซึ่งเป็นสัตว์กลุ่มเดียวกับหอยและหมึก 

## ลักษณะ
ทาก (leech) มีลักษณะคล้ายปลิง โดยทั่วไปลำตัวเป็นปล้องมีเมือกเหนียวหุ้มไว้ไม่ให้ตัวแห้งรูปร่างเรียวยาว ลำตัวด้านหลังจะโค้งนูนเล็กน้อยส่วนด้านท้องจะเรียบ ทากทุกชนิดมีหนวดหนึ่งคู่เสมอ ไม่ว่าจะเป็นหอยทาก หรือทากทะเล

หมวดหมู่:สัตว์
หมวดหมู่:สัตว์ไม่มีกระดูกสันหลัง
หมวดหมู่:มอลลัสกา
ซุยโคเด็น

**ซุยโคเด็น** (): เป็นชื่อของเกมอาร์พีจีตระกูลหนึ่ง ผลิตโดยบริษัทโคนามิ โดยได้รับแรงบัลดาลใจมาจากวรรณกรรมจีนเรื่อง 108 ผู้กล้าหาญแห่งเขาเหลียงซาน มีเนื่อเรื่องเกี่ยวกับการรวบรวมผู้กล้ามาต่อสู้กับทรราชเพื่อกอบกู้บ้านเมือง จุดเด่นของเกม ได้แก่ ในแกมมีการผสมผลานเกมวางแผนการรบ, ตัวละครที่มีบทบาทสำคัญกว่า 108 ตัว, และผู้เล่นมีปราสาทของตัวเอง ซึ่งจะมีขนาดใหญ่ขึ้นเมื่อเรื่องดำเนินไปเรื่อยๆ เกมนี้เป็นเกมเดียวกับเกมเก็นโซซุยโคเด็น แต่จะต่างกันตรงภาษาในการเล่นคือ เก็นโซซุยโคเด็นเป็นเกมภาคภาษาญี่ปุ่น และซุยโคเด็นเป็นเกมภาคภาษาอังกฤษ

## แหล่งข้อมูลอื่น
* เว็บไซต์อย่างเป็นทางการ 
* เรื่องราวของ 27 รูนแท้ 

หมวดหมู่:วิดีโอเกมเล่นตามบทบาท
หมวดหมู่:ซุยโคเด็น
หมวดหมู่:วิดีโอเกมที่มีปฏิปักษ์หญิง
ริโอ

**ริโอ** เป็นชื่อนามสกุลที่พบมากในประเทศฝรั่งเศส

**ริโอ** อาจหมายถึง

* ริโอ ตัวละครเอกในเก็นโซซุยโคเด็น
* ริโอ เดอะมูฟวี่ เจ้านกฟ้าจอมมึน ภาพยนตร์แอนิเมชันสามมิติที่ออกฉายในปี พ.ศ. 2554
* เมืองรีโอเดจาเนโร รัฐรีโอเดจาเนโร ในประเทศบราซิล
วัดสวนดอก (แก้ความกำกวม)

**วัดสวนดอก** อาจหมายถึง
* วัดสวนดอก (พระอารามหลวง) 
* วัดสวนดอก 
* วัดสวนดอก 
* วัดสวนดอก อำเภอเทิง จังหวัดเชียงราย
* วัดสวนดอก อำเภอเชียงแสน จังหวัดเชียงราย
* วัดสวนดอกสันทรายมูล อำเภอเทิง จังหวัดเชียงราย
* วัดสวนดอก อำเภอปัว จังหวัดน่าน
* วัดสวนดอก 

สวนดอก